**San Remo i Azurna obala 299,00 KM**

**Polasci su četvrtkom :**

* Iz **Prijedora** u 19.00h, ispred hotela Prijedor
* Iz **Banjaluke** u 20.00h, sa PARKINGA MALTA
* Iz **Gradiške** sa Nestro petrola u 20.40h.

**1. Dan (petak)**

Noćna vožnja kroz Hrvatsku, Sloveniju i italijanske regije: Furlanija Julija, Veneto, Emilija Romanja, Lombardija, Pijemont i Ligurija.Sa usputnim zadržavanjiima zbog odmora i graničnih formalnosti. Dolazak u San Remo u prijepodnevnim satima. Pješačko razgledanje grada u pratnji vodiča. (Ruska pravoslavna crkva, Kazino, glavna šoping ulica grada Giacomo Matteoti, Teatro Ariston, Trg Kristofera Kolumba, Trg San Siro, Trg heroja San Rema, La Pigna.) Slijedi kratka vožnja do hotela. Smještaj u hotel\*\*\*. Slobodno vrijeme za individualne aktivnosti. Noćenje.

**2. Dan (subota)**

Doručak. Slobodan dan u San Remu za individualne aktivnosti ili cjelodnevni fakultativni izlet za upoznavanje sa najljepšim gradovima Azurne obale… Povratak u hotel. Noćenje. (Azurna obala je oduvijek privlačila kraljevske i plemićke porodice, umjetnike i boeme, ali i kontroverzne ličnosti iz prošlosti, poput Mata Hari, Bel Otero, Isidore Dankan… Najglamuroznijim gradom Azurne obale smatra se Kan. Kan, mondenski grad luksuznih hotela, prvobitno je proslavio kralj Edvard VII, da bi postao stjecište svijetskog džet seta sa osnivanjem čuvenog filmskog festivala; po dolasku panoramski razgled: Boulevard de la Croisette sa luksuznim hotelima Miramar, Splendid, Carlton…, Rue des Serbes – srpska ulica, Filmska palata, Kazino, Aleja slobode, Gradska kuća, stara luka… Slobodno vrijeme za uživanje u šarmantnim ulicama starog grada, do polaska za azurnu prestonicu – Nicu. Panoramska vožnja: Kongresni i izložbeni centar Acropolis, neobično zdanje Biblioteke, MAMAC – Muzej moderne i savremene umjetnosti, pozorište, Licej Massena, Promenade du Paillon, Trg Massena, fontana sunca, Park Alberta i sa spomenikom Nike, slavna Promenade des Anglais koja uokviruje Zaliv anđela, Muzej Massena, jedan od najslavnijih hotela na svijetu – Negresco…. Slobodno vrijeme za uživanje u čarima Nice i istraživanje njenog starog grada , prepoznatljivog po antikvarnicama, galerijama i kafeima. Po upoznavanju Nice, odlazak do srednjevekovnog sela Ez.Posjeta čuvenoj fabrici Fragonard, gdje ćete se upoznati ne samo sa istorijatom izrade parfema, tehnologijom i laboratorijom, već i budućim trendovima, jer to je fabrika najpriznatijih noseva tj. tvoraca novih mirisa za sve velike svjetske kuće. Mogućnost kupovine široke palete vrhunskih kozmetičkih proizvoda u okviru prodajnog salona Fragonard fabrike (www.fragonard.com). Nastavak puta duž strme francuske rivijere ka nezvaničnom glavnom gradu jedne od najmanjih država svijeta – Monaku. Po dolasku u Monte Karlo, obilazak njegovog najluksuznijeg dijela, Trga Kazina sa čuvenom kockarnicom Grand Casino, operom, koju je projektovao Šarl Garnijer, hotelom i kafeom Paris. Ukoliko ne želite da propustite šansu da baš ovdje okušate sreću, obavezno ponesite pasoš.

**3. Dan (nedjelja)**

Doručak. Odjava iz hotela do 10.00h i polazak prema  OUTLETU SERRAVALLE. Pauza za kupovinu 3h. Okupljanje svih učesnika putovanja sa vodičem i polazak u pravcu Republike Srpske u 15.00h. Vožnja kroz Italiju, Sloveniju i Hrvatsku sa planiranim vremenom dolaska u kasnim noćnim satima.

Napomena:

* Za ovo putovanje važe **[opšti uslovi putovanja](https://prevozvukovic.com/opsti-uslovi-putovanja/)** turističke agencije Vuković I Bis travel
* Za ovo putovanje obavezan je biometrijski pasoš
* Validnost pasoša mora biti duža od 3 mjeseca od planiranog povratka
* Raspored sjedenja vrši agencija naspram prijava, uzimajući u obzir prioritetne osobe (trudnice, porodice sa malom djecom…)